**Ministru kabineta noteikumu projekta**

**“Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva.Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 1.7. apakšpunkts, kas nosaka VARAM kā vadošo valsts pārvaldes iestādi informācijas un komunikācijas tehnoloģiju pārvaldības jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi” (turpmāk – MK noteikumi Nr.108) šobrīd, atšķirībā no pārējo ziņu sniedzēju reģistru darbības regulējuma, Valsts ieņēmumu dienesta (turpmāk – VID) reģistra darbībai ir paredzēta speciāla kārtība, MK noteikumu Nr.108 33.1.apakšpunktā nosakot, ka e-izziņu sagatavošanai nepieciešamo aktuālo ziņu pieejamību reģistru pārziņi nodrošina nodokļu administrēšanas jomu regulējošajos tiesību aktos noteiktajos ziņu aktualizācijas datumos.Šāds nosacījums tika paredzēts, jo VID reģistra datu aktualizācija notika divas reizes mēnesī katra mēneša 7. un 26.datumā. Šobrīd likumā par “Par nodokļiem un nodevām” ir sagatavoti grozījumi, kas izslēdz no minētā likuma datu aktualizāciju katra mēneša 7. un 26.datumā un [grozījumu anotācijā](https://titania.saeima.lv/LIVS13/saeimalivs13.nsf/0/0867F9EC3ACFF83DC22586160049DF16?OpenDocument) ietverts pamatojums, ka no 2021.gada 1.janvāra VID uzsāk nodokļu administrēšanu jaunajā uzskaites sistēmā, kurā nodokļu atlikumu pārrēķins ar atpakaļejošu datumu vairs nenotiks, un dati par nodokļu maksātāja nodokļu nomaksas stāvokli tiks fiksēti katru dienu.Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi”” (turpmāk – noteikumu projekts) izstrādāts, ņemot vērā, ka 2021.gada janvārī VID jau ir uzsācis datu aktualizēšanu katru dienu, līdz ar to MK noteikumos Nr.108 šobrīd vairs nav nepieciešama atsauce uz nodokļu administrēšanas jomu regulējošajos tiesību aktos noteiktajiem ziņu aktualizācijas datumiem, jo tādi vairs nepastāv un ziņu reāllaika aktualizācijai vairs nav tehnisku šķēršļu, kas bija pamats šāda MK noteikumu Nr.108 regulējuma izveidei, līdz ar to arī VID administrēto nodokļu parādu kopsummai piemērojams regulējums, kāds šobrīd noteikts pārējo reģistru darbībai, proti, aktuālo ziņu pieejamību reģistru pārziņi nodrošina vienlaikus ar reģistros uzkrājamo ziņu izmaiņām.Vērtējot MK noteikumu Nr.108 44.2 punkta, kas paredz pamatojuma norādīšanu preču un pakalpojumu iegādei ierobežotās konkurences pozīcijās, piemērošanu praksē, secināms, ka normā ietverto regulējumu nepieciešams padarīt no administratīvā sloga un lietderības skatupunkta samērīgāku. Samērību iespējams nodrošināt, paredzot noteiktu minimālo līgumcenu, no kuras būtu nepieciešams šāds pamatojums, tādējādi ievērojami samazinot administratīvo slogu neliela apjoma darījumos gan publisko iepirkumu veicējiem, gan piegādātājiem.Noteikumu projektā paredzēts šo cenas slieksni piesaistīt Publisko iepirkumu likuma 9.panta pirmajā daļā noteiktajam apjomam, kas ir iepirkumi sākot ar 10000 euro bez PVN, tādējādi nodrošinot, ka iepirkumiem zem šā sliekšņa vispārīgo vienošanos ietvaros nav noteiktas apgrūtinošākas prasības salīdzinājumā ar šāda sliekšņa iepirkumiem, kas rīkoti parastā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts reģionālās attīstības aģentūra (turpmāk – VRAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisko elektronisko iepirkumu sistēmas lietotāji (iepirkumu veicēji).Juridiskas un fiziskas personas (piegādātāji), kas piedāvā tirgū pakalpojumus, preces un būvdarbus un kas piedalās iepirkumos un iepirkuma procedūrās (precīzs skaits nav nosakāms).Publiskos iepirkumus uzraugošās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu publisko iepirkumu veicējiem un piegādātājiem. Precīzs ietekmes apmērs nav nosakāms, jo nav zināms, kāds būs publisko iepirkumu skaits, kas veikti MK noteikumu Nr.108 44. un 44.2 punktā noteiktajā kārtībā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Laika periodā no 2020.gada 4.jūlija ir bijuši 130 iepirkumi, kad pamatojums jāsagatavo darījumam ar cenu slieksni zem 10 000 euro. Jāņem vērā, ka katram gadījumam nepieciešams administratīvais resurss, jo pasūtītājiem jāsagatavo pamatojums, savukārt, VRAA darbiniekiem katram pasūtītājam jāsniedz skaidrojumi par pamatojuma nepieciešamību un tā saturu.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi likumā “Par nodokļiem un nodevām””[[1]](#footnote-1) (Nr. 850/Lp13). |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publicējot elektroniski sagatavotus paziņojumus par sabiedrības līdzdalības procesu VARAM un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Noteikumu projekts kopā ar paziņojumu par līdzdalības iespējām tiesību akta izstrādes procesā 2021. gada 24.februārī publicēts VARAM tīmekļvietnes sadaļā “Sabiedrības līdzdalība”. Vienlaikus informācija par noteikumu projektu publicēta Valsts kancelejas tīmekļvietnē, aicinot sabiedrību izteikt savu viedokli, iesniedzot VARAM priekšlikumus rakstiskā vai mutiskā veidā. |
| 3. | Sabiedrības līdzdalības rezultāti | Sabiedrības iebildumi vai priekšlikumi par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VRAA, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Vides aizsardzības un reģionālās A. T. Plešs

attīstības ministrs

Igaune 66016780

ingrida.igaune@varam.gov.lv

Kalējs 67350654

juris.kalejs@vraa.gov.lv

1. Sk. Saeimas likumprojektu reģistru: [https://titania.saeima.lv/LIVS13/SaeimaLIVS13.nsf/webAll?SearchView&Query=([NumberTxt]=850)&SearchMax=0&SearchOrder=4](https://titania.saeima.lv/LIVS13/SaeimaLIVS13.nsf/webAll?SearchView&Query=(%5bNumberTxt%5d=850)&SearchMax=0&SearchOrder=4) [↑](#footnote-ref-1)